Diari Oficial de la Generalitat Valenciana


Sumari del DOGV 6518, del 11-05-2011 (2011/5290)

DECRET 49/2011, de 6 de maig, del Consell, pel qual s'aprova el Pla Especial davant del Risc d'Accidents en el Transport de Mercaderies Perilloses per Carretera i Ferrocarril.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/05/06/49/dof/vci/html**

### Dades del document

Número de DOGV
:   6518

Data del DOGV
:   11-05-2011

Secció del DOGV
:   I. DISPOSICIONS GENERALS

Número del document
:   2011/5290


Data del document
:   06-05-2011

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * substància perillosa
    * transport de mercaderies perilloses
    * transport per carretera
    * transport ferroviari
    * accident de transport
    * programa d'actuació
    * legislació
    * seguretat del transport

DECRET 49/2011, de 6 de maig, del Consell, pel qual s'aprova el Pla Especial davant del Risc d'Accidents en el Transport de Mercaderies Perilloses per Carretera i Ferrocarril. [2011/5290]
PREÀMBUL
Transcorreguts més de deu anys des de l'aprovació pel Consell de l'actual Pla Especial davant del Risc d'Accidents en el Transport de Mercaderies Perilloses per Carretera i Ferrocarril, mitjançant el Decret 132/1998, de 8 de setembre, la Conselleria de Governació ha procedit a la revisió i actualització del seu contingut per a adaptar-lo a tots els canvis que s'han produït en la gestió d'este risc al llarg d'estos anys.
L'elaboració d'este pla, que s'incorpora com a annex del present decret, s'emmarca dins de les competències de protecció civil que l'article 49.3.14ª. de l'Estatut d'Autonomia de la Comunitat Valenciana atribueix a la Generalitat, així com al que estableix la Llei 13/2010, de 23 de novembre, de la Generalitat, de Protecció Civil i Gestió d'Emergències.
El pla ha estat elaborat seguint les pautes marcades en la Norma Bàsica de Protecció Civil, aprovada pel Reial Decret 407/1992, de 24 d'abril, i la Directriu Bàsica de Planificació de Protecció Civil davant d'este risc, aprovada mitjançant el Reial Decret 387/1996, d'1 de març, que estableix el contingut a què han d'ajustar-se els plans especials que elaboren les comunitats autònomes.
El pla compta amb l'informe favorable de la Comissió de Protecció Civil de la Comunitat Valenciana i ha estat homologat per la Comissió Nacional de Protecció Civil.
Per tot això, de conformitat amb el que estableixen els articles 31 i 33 de la Llei del Consell, havent sigut informat el 22 de febrer de 2011 pel Ple de la Comissió de Protecció Civil de la Comunitat Valenciana, a proposta del conseller de Governació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 6 de maig de 2011,
DECRETE
Article únic
Aprovació del Pla Especial davant del Risc d'Accidents en el Transport de Mercaderies Perilloses per Carretera i Ferrocarril
S'aprova el Pla Especial davant del risc d'accidents en el transport de mercaderies perilloses per carretera i ferrocarril, que s'incorpora com a annex del present decret.
DISPOSICIONS FINALS
Primera. Habilitació normativa
Es faculta el conseller competent en matèria de protecció civil per a realitzar les actuacions i dictar les disposicions necessàries per al desplegament i aplicació d'este decret.
Segona. Entrada en vigor
El Pla Especial davant del Risc d'Accidents en el Transport de Mercaderies Perilloses per Carretera i Ferrocarril ja ha sigut homologat per la Comissió Nacional de Protecció Civil, en la seua reunió del dia 1 de març del 2011, per la qual cosa el citat Pla entrarà en vigor l'endemà de la publicació del present decret en el Diari Oficial de la Comunitat Valenciana.
Valencia, 6 de maig de 2011
El president de la Generalitat,
Francisco Camps Ortiz.
El conseller de Governació,
Serafín Castellano Gómez


Còpia Permalink ELI